PATVIRTINTA

Šiaulių Zoknių progimnazijos

direktoriaus 2023 m. rugpjūčio 31 d.

įsakymu Nr. 1-154

**ŠIAULIŲ ZOKNIŲ PROGIMNAZIJOS**

**MOKINIŲ SKATINIMO IR DRAUSMINIMO TVARKOS APRAŠAS**

**I. BENDROJI DALIS**

1. Šiaulių Zoknių progimnazijos Mokinių skatinimo ir drausminimo tvarkos aprašas parengtas vadovaujantis Lietuvos Respublikos Švietimo įstatymu, Vaiko teisių konvencija, kitais Lietuvos Respublikos įstatymais, Mokyklos nuostatais, Mokinių vidaus tvarkos taisyklėmis ir kt.

**II. SKATINIMO TIKSLAS**

2. Skatinti ir motyvuoti mokyklos mokinius, pasiekusius puikių rezultatų mokslo, meno, sporto srityse, reprezentuojančius mokyklą miesto ir šalies mastu įvertinant įdėtas pastangas ir pažangą.

**III. SKATINIMO UŽDAVINIAI**

3. Skatinti mokinių poreikį tobulėti, maksimaliai išnaudoti savo gebėjimus.

4. Kelti mokinių motyvaciją atstovauti mokyklai miesto, respublikiniuose, tarptautiniuose konkursuose, olimpiadose, varžybose.

5. Sudaryti sąlygas mokiniams patirti sėkmės džiaugsmą ir bendruomenės įvertinimą.

6. Viešinti mokinių laimėjimus mokyklos internetinėje svetainėje bei kitomis priemonėmis.

**IV. SKATINIMO KRITERIJAI IR FORMOS**

7. Mokiniai skatinami už šiuos laimėjimus ir pasiekimus:

|  |  |  |  |  |
| --- | --- | --- | --- | --- |
| Eil. Nr. | Skatinimo kriterijai | Skatinimo forma | Laikas | Atsakingi |
| 1. | Mokinių pastangos, iniciatyvos, aktyvumas bet kurioje veikloje. | Padėka žodžiu,  įrašai el.dienyne. | Nuolat, paaiškėjus faktui | Klasės vadovai, dalykų mokytojai, neformalaus ugdymo vadovai,  mokyklos administracija |
| 2. | I-ąjį / II-ąjį pusmetį aukštesniuoju lygiu baigę visus mokomuosius dalykus ar ypatingai pasižymėję atskirose srityse 1-4 klasių mokiniai | Proginiai padėkos raštai | Paaiškėjus rezultatams | Klasių vadovai |
| 3. | I-ąjį / II-ąjį / III-ąjį trimestrą puikiai, labai gerai, gerai baigę visus mokomuosius dalykus ar ypatingai pasižymėję atskirose srityse 5-8 klasių mokiniai | Proginiai padėkos raštai | Paaiškėjus rezultatams | Klasių vadovai |
| 4. | Geriausi mokslo metų pasiekimai (kai 1-4 klasių mokinių visi mokomųjų dalykų metiniai vertinimai yra įvertinti aukštesniuoju lygiu) | Mokyklos padėkos raštai ir atminimo dovanėlės,  edukacija/išvyka | Rugsėjo 1-osios šventė | Mokyklos administracija |
| 5. | Geriausi mokslo metų pasiekimai (kai 5-8 klasių mokinių visi mokomųjų dalykų metiniai vertinimai yra puikūs, labai geri, geri) | Mokyklos padėkos raštai ir atminimo dovanėlės,  edukacija/išvyka | Rugsėjo 1-osios šventė | Mokyklos administracija |
| 6. | Didžiausią pažangą padarę 5-8 klasių mokiniai | Mokyklos padėkos raštai ir atminimo dovanėlės,  edukacija/išvyka | Rugsėjo 1-osios šventė | Mokyklos administracija |
| 7. | Prizinės vietos tarptautiniuose, respublikiniuose, miesto ir mokykloje organizuojamuose konkursuose, olimpiadose,  varžybose, festivaliuose ir pan. renginiuose | Viešas paskelbimas bendruomenėje, mokyklos internetinėje svetainėje | Savaitė po rezultatų paskelbimo | Mokyklos administracija, klasės vadovas,  dalyko mokytojas |
| Mokyklos padėkos raštai ir atminimo dovanėlės,  edukacija/išvyka | Rugsėjo 1-osios šventė | Mokyklos administracija |

**III. MOKINIŲ DRAUSMINIMAS IR POVEIKIO PRIEMONĖS**

8. Už pamokų nelankymą be pateisinamos priežasties ir kitus Mokinių vidaus tvarkos taisyklių pažeidimus, drausminimo priemonės taikomos tokia tvarka:

8.1. įspėjimas žodžiu;

8.2. po mokinio elgesio svarstymo Vaiko gerovės komisijos posėdyje už nuolatinį ar grubų Mokinio vidaus tvarkos taisyklių pažeidimą direktoriaus įsakymo pagrindu mokiniui skiriama drausminė nuobauda.

8.3. fizinio smurto atveju mokykla praneša Vaiko teisių apsaugos tarnybai, Policijai (už sunkų nusikaltimą, piktybinį Mokinio vidaus tvarkos taisyklių pažeidimą);

8.4. griežčiausia poveikio priemonė – rekomendacija rinktis kitą ugdymo įstaigą (nuo 16 metų, jei mokinio elgesys kelia realią ir akivaizdžią grėsmę mokyklos bendruomenės narių saugumui arba mokinys sąmoningai ignoruoja mokyklos taisykles ir jo elgesys nesikeičia nepaisant taikomų poveikio priemonių).

**IV. BAIGIAMOSIOS NUOSTATOS**

9. Su Mokinių skatinimo ir drausminimo tvarkos aprašu mokslo metų pradžioje mokinius supažindina klasės vadovas.

10. Mokinių skatinimo ir drausminimo tvarkos priežiūrą vykdo progimnazijos direktoriaus pavaduotojas.

11. Mokinių skatinimo ir drausminimo tvarkos aprašas gali būti keičiamas, papildomas, keičiantis įstatymams, keičiant mokyklos darbo organizavimą.

12. Mokinių skatinimo ir drausminimo tvarkos aprašas skelbiamas viešai (mokyklos interneto tinklalapyje).

\_\_\_\_\_\_\_\_\_\_\_\_\_\_\_\_\_\_